
HOTĂRÂRE
cu privire la Planul de realizare/implementare a recomandărilor 

Curţii de Conturi din Raportul nr. 13 din 30.04.2015 privind auditul conformităţii gestionării fondurilor publice asociat auditului situaţiilor financiare la Instituţia Publică Naţională Audiovizualului Compania „Teleradio-Moldova” pe anii 2013-2014
 

În conformitate cu prevederile art. 58 lit. c) din Codul audiovizualului al Republicii Moldova, cap. VI, pct. 1-3, cap. VII, pct. 1-3 din Statutul Instituţiei Publice Naţionale a Audiovizualului Compania „Teleradio-Moldova”, aprobat prin Hotărârea Consiliului de Observatori nr. 87 din 30.08.2013 şi în baza pct. 42 lit. d) din Regulamentul Consiliului de Observatori al Instituţiei Publice Naţionale a Audiovizualului Compania „Teleradio-Moldova”, aprobat prin Hotărârea Consiliului de Observatori nr. 1/3 din 09.02.2007, modificat prin Hotărârea  Consiliului de Observatori nr. 11 din 17.03.2015 
           Consiliul de Observatori

HOTĂRĂŞTE:

1. Se ia act de Planul de realizare/implementare a recomandărilor Curţii de Conturi din Raportul nr. 13 din 30.04.2015 privind auditul conformităţii gestionării fondurilor publice asociat auditului situaţiilor financiare la Instituţia Publică Naţională Audiovizualului Compania „Teleradio-Moldova” pe anii 2013-2014 prezentat de Preşedintele IPNA Compania „Teleradio-Moldova”.
2. Preşedintele IPNA Compania „Teleradio-Moldova” asigură executarea Planului până la 1 octombrie 2015.
3. Consiliul de Observatori al IPNA Compania „Teleradio-Moldova” va prezenta spre informare Comisiei parlamentare cultură, educaţie, cercetare, tineret, sport şi mass-media şi Consiliului Coordonator al Audiovizualului planul de acţiuni în vederea realizării/implementării recomandărilor Curţii de Conturi din Raportul nr. 13 din 30.04.2015 privind auditul conformităţii gestionării fondurilor publice asociat auditului situaţiilor financiare la Instituţia Publică Naţională Audiovizualului Compania „Teleradio-Moldova” pe anii 2013-2014 prezentată de Preşedintele IPNA Compania „Teleradio-Moldova”.
4. Anexa „Planul de realizare/implementare a recomandărilor Curţii de Conturi din Raportul nr. 13 din 30.04.2015” este parte integrantă a prezentei hotărâri.

5.  Prezenta hotărâre intră în vigoare la data adoptării.

Prezenta hotărâre a fost adoptată cu votul a 7 membri ai Consiliului de Observatori prezenți la ședință: PRO (D. Deleu; P.Grozavu, L. Călugăru; L. Gurez; S. Nistor; L. Vasilache; V. Țapeș).
Preşedintele 

Consiliului de Observatori               

     

 Doina DELEU
Secretarul 
Consiliului de Observatori                            
    Mariana CERSAC
Anexă

Notă explicativă

La raportul auditului conformităţii gestionării fondurilor publice asociat situaţiilor financiare la IPNA Compania „Teleradio-Moldova” pe anii 2013-2014.

    Expediem membrilor CO explicaţiile pe care conducerea IPNA „Compania TRM”, Departamentul financiar le-a expus în cadrul şedinţelor preliminare avute cu auditorii referitor la unele concluzii critice, neîntemeiate consemnate în Raportul de audit. O bună parte dintre ele au fost luate în consideraţie, o altă parte au rămas în textul raportului. Referitor la acestea în cadrul şedinţei Curţii de Conturi, au fost aduse explicaţiile şi argumentele referitor la incorectitudinea citării a unor concluzii care nu au temei legal.
1. pag.7 p.2.1 alin.3 şi alin 4. conducerea Companiei nu a organizat potrivit normelor legale sistematizarea şi determinarea anuală a valorii fondului înregistrărilor radiofonice şi TV prin intermediul comisiei de expertiză, precum şi transmiterea lor spre păstrare în arhiva de stat. În acest context, Compania urma să asigure înregistrarea evenimentelor şi lucrărilor semnificative din punctul de vedere al culturii şi istoriei naţionale, să păstreze pentru viitoarele generaţii înregistrările care fac parte din patrimoniul cultural naţional, au un regim special de păstrare, conservare şi folosire. Compania nu a reuşit să realizeze o colaborare cu Ministerul Culturii în aspectul completării Registrului patrimoniului cultural naţional mobil.
În limita atribuţiilor funcţionale şi mijloacelor financiare disponibile Compania a întreprins toate acţiunile în vederea sistematizării, completării şi conservării fondului înregistrărilor radiofonice şi TV. În activitatea sa, Departamentul Patrimoniu Radio Moldova s-a ghidat şi se ghidează de Legea privind protejarea patrimoniului cultural, dar şi de standardele internaţionale de conservare şi valorificare a tezaurului sonor.

Salvgardarea arhivei a fost şi rămîne o prioritate stringentă şi o coordonată evolutivă a Instituţiei, dar şi un proces foarte dificil şi mai ales de durată, prin complexitatea sa şi investiţii financiare ce le necesită. Ţinînd cont de prevederile Regulamentului Fondului arhivistic de Stat Compania a fost permanent în căutarea mijloacelor financiare necesare ordonării documentelor şi transmiterii spre păstrare arhivei de stat.

Efortul şi acţiunile întreprinse de la 2005 încoace, pentu salvgardarea şi valorificarea tezaurului sonor, pentru transformarea arhivei Radio Moldova într-un Patrimoniu viabil, accesibil pentru consumatori de bunuri media, create de către o Instituţie Publică şi prin susţinere publică, au fost pe cît de tenace, pe atît de modeste:

· MARTIE 2005 – începe elaborarea Catalogului Electronic (documentarea fondului radio).

· IUNIE 2006 – începe transpunerea şi conservarea pe CD a Zilei de Emisie Radio Moldova Actualităţi.

· AUGUST 2008 – începe digitalizarea fondului – înregistrări muzicale (la un singur computer).

· MAI 2010 – începe transpunerea şi conservarea pe CD a Zilei de Emisie Radio Moldova Muzical.

· MAI 2011 – începe copierea în formulă digitală (a emisiunilor originale, montate pe bandă magnetică şi a emisiunilor din fond, idem – bandă magnetică) pentru emisie.

Abia la 19 decembrie 2011, graţie suportului financiar din partea sponsorului „Red Union Fenosa”, Radio Moldova, începe un proces mai amplu de salvare și conservare digitală a arhivei, prin proiectul „Poveşti pentru azi şi pentru mîine”. Procesul în sine face posibilă nu numai salvarea prin conservare digitală a arhivei, dar şi:

· Sistematizarea;

· Recompartimentarea;

· Revitalizarea;

· Recondiţionarea;

· Inventarierea;

· Valorificarea mai efectivă a arhivei.

Eliberarea înregistrărilor se face conform ofertelor, semnate de şefii de servicii radio, iar programul actual de digitalizare, permite atît evidenţa urilizării înregistrărilor din fond de către beneficiar, cît şi depistarea oricăror abateri normative de la utilizarea fondului.

Trebuie de menţionat că arhiva radio este dotată cu sistem de semnalizare şi atiincendiar.

2. pag.7 alin 6 fondul înregistrărilor radiofonice şi TV a fost atribuit neconform la imobilizări necorporale şi nu corespund criteriilor eligibile, deşi potrivit normelor legale, acestea au o perioadă de utilizare nelimitată, ceea ce a determinat calcularea amortizării lor, fiind majorate nejustificat cheltuielile şi, respectiv denaturate situaţiile financiare.
     La transmiterea bunurilor de la Compania de Stat, fondul înregistrărilor radiofonice şi televizate au fost luate la evidenţă în conformitate cu “Catalogul mijloacelor fixe şi active nemateriale” aprobat prin HG nr.338 din 21.03.2003,  la active nemateriale, codul ” Dreptul de autor şi de utilizare a operelor originale de gen distractiv, literatură, artă  În catalogul menţionat se regăsesc şi operele audiovizuale (video-, tele-, filme cinematografice, filme-slaiduri, diafilme şi alte opere).

În conformitate cu prevederile SNC nr.13 aprobat prin ordinul MF nr.109 din 28.11.2001, amortizarea se calculează pentru toate activele nemateriale primite spre utilizare, în afara celor în curs de execuţie, precum şi a celor capabile să aducă întreprinderii avantaj economic (profit) în cursul unei perioade nelimitate. Definiţia din SNC nr.13 nu prevede noţiunea de imobilizări neamortizabile. Menţionăm că activele nemateriale contabilizate de Companie nu sunt capabile să aducă avantaj economic. În luna februarie 2015, prin notă contabilă înregistrările radiofonice şi TV atribuite la activele nemateriale au fost contabilizate la mijloace fixe, însă la mijloacele fixe din catalog nu este prevăzut codul la care se atribuie operele audiovizuale, ele fiind atribuite la alte mijlloace fixe.  

Totodată menţionăm, că în conformitate cu p.7 al „Catalogului mijloacelor fixe şi active nemateriale” active nemateriale“ – sunt active nepecuniare, care nu au formă materială, controlate de întreprindere şi utilizate mai mult de un an în activităţile de producere, comerciale şi de altă natură, precum şi în scopuri administrative, sau care sînt destinate transmiterii în folosinţă (chirie) persoanelor fizice şi juridice. Unitatea de măsură a înregistrărilor radiofonice şi TV în evidenţa contabilă este „ora”. 

Menţionăm că în raportul de audit a CC din 2010 a fost specificat că Compania n-a înregistrat la activele nemateriale producerea filmelor şi a unui videoclip . 

      Amortizarea calculată la fondul înregistrărilor radiofonice şi TV constituie pentru perioada 2004 - 2014 este 1,4 mln lei şi nu 3,1 mln lei. Considerăm cu suma este formată din două cifre 1,7 (2013) şi 1,4 (2014). 

3.  Pag.8 p.2.2 alin 3 acceptarea şi contractarea ulterioară a ofertei ce nu corespundea  cerinţelor Caietului de sarcini (Manopera de montaj - 28500 euro şi cheltuieli de deplasare, transport şi asigurare -1850 euro), ceea ce a condiționat suportarea cheltuielilor nejustificate din bugetul Companiei (0,6 mil.lei);
   Oferta prezentată de agentul economic cu cele două poziţii Manopera de montaj şi cheltuieli de deplasare, transport şi asigurare  a fost cea mai mică din toate ofertele prezentate la cele patru licitaţii desfăşurate. Oferta întrunea toate cerinţele caietului de sarcini, cu excepţia celor două poziţii. Faptul că au fost incluse două poziţii neprevăzute în caietul de sarcini nu a majorat preţul final al ofertei. Oferta propusă s-a încadrat în mijloacele financiare planificate pentru serviciile de confecţionare şi instalare a decorului şi a mobilei pentru studioul nr.1. Considerăm că în urma acestei achiziţii Compania a avut de câştigat . Comparând cea mai mică ofertă prezentată la licitaţiile anterioare cu oferta câştigătoare , deducem că s-a economisit 350000 lei.

4.pag.9 alin.2 Auditul denotă că stocurile de bunuri înregistrate la 31.12.2014 (5,2 mil.lei) nu reflectă situaţia reală a acestora, deoarece majoritatea au fost transmise în exploatare  pentru utilizare (4,2 mil.lei în anul 2014), ceea ce indică o raportare eronată a stocurilor pe anul 2013 cu 4,1 mil.lei şi pe anul 2014 - cu 4,2 mil.lei.

    Activitatea de bază a Companiei constă în pregătirea emisiunilor Radio/TV, precum şi a transmiterii lor în emisie cu folosirea utilajului tehnic, ciclul de producere fiind neîntrerupt. Emisia Radio şi TV se efectuează 24 din 24 ore. În scopul procesului constant de emisie, Centrele tehnice Radio/TV au necesitatea de a asigura rezerve de piese de schimb şi a materialelor de bază necesare pentru reparaţii de urgenţă a utilajului ieşit din funcţiune, precum şi a rezervelor pentru emisia din afara instituţiei. 

   Totodată menţionăm, că în conformitate cu subpunctele 2) şi 3) din punctul 5 al   SNC „STOCURI” Stocuri sunt active circulante care sunt în curs de execuţie în procesul desfăşurării normale a activităţii sau sub formă de materii prime, materiale de bază şi alte materiale consumabile care urmează a fi folosite în procesul de producţie, pentru prestarea serviciilor şi/sau în alte scopuri gospodăreşti. S-a schimbat locaţia, de la depozitul central la depozitele centrelor tehnice.

5.pag.10 p.2.5 alin 2 și concluzii. Compania, conform prevederilor legale, este constituită în baza capitalului financiar public, iar potrivit informaţiilor din situaţiile financiare la 31.12.2013 a înregistrat profit nerepartizat în valoare de 72,5 mil.lei, ca urmare a reflectării în anii precedenţi a bunurilor primite în gestiune cu titlu gratuit în valoare de 76,3 mil.lei. În acest context, se denotă atribuirea eronată a acestora la „profitul nerepartizat al anilor precedenţi”, astfel formînd un rezultat denaturat (profit artificial),  care real constituia 3,8 mil.lei pierderi. Situaţia dată a fost determinată de lipsa în politica de contabilitate a reglementărilor privind modul de formare şi componenţa capitalului propriu. Aceste fapte au fost constatate şi în raportul precedent de audit al Curţii de Conturi, fiind înaintate recomandările respective.

    În conformitate cu HG 1596 din 30.12.2003, Comisia creată a transmis mijloacele fixe şi alte active din “gestiunea unei autorităţi a administraţiei publice în gestiunea altei autorităţi a administraţiei publice” conform p.2 din Regulamentul cu privire la modul de transmitere aprobat prin HG 688 din 09.10.95, neindicând statutul juridic al acestora.

  În p.3. din hotărârea Curţii de Conturi nr.28 din 06.05.10 este menţionat :“Se informează Guvernul RM despre rezultatele auditului la Companie şi se recomandă: p.3.1 Să examineze modul de constituire şi evidenţă a capitalului financiar public al Companiei şi, după, caz, să înainteze propunerile respective în scopul clarificării şi înlăturării inadvergenţelor existente. 

   După publicarea hotărârii CC nr.28 din 06.05.10, Compania a înaintat demers Guvernului Republicii Moldova prin care a solicitat stabilirea modului de constituire şi evidenţă a capitalului financiar public, determinarea şi definitivarea statutului juridic al patrimoniului imobiliar al TRM, însă acesta a rămas fără răspuns.

   În luna decembrie 2014, prin notă contabilă, Compania a efectuat corecţia erorii contabile, astfel încât suma, înregistrată la profit nerepartizat a anilor precedenţi, a fost înscrisă la majorarea capitalului secundar, contul 3421 “Subvenţii”. La data de 19.03.15.  Compania a înaintat Ministerului de Finanţe solicitare să se expună  asupra faptului, dacă această corecţie efectuată de către IPNA Compania “Teleradio-Moldova” corespund cerinţelor legale. Răspunsul MF este că pentru contabilizarea adecvată a surselor de finanţare a activelor imobilizate primite, este necesar de a cunoaşte statutul juridic al acestora.

     Pentru a descrie exhaustiv în politica de contabilitate a modului de înregistrare a capitalului propriu şi contabilizarea adecvată este necesar de a cunoaşte statutul juridic al  patrimoniului imobiliar.

6.pag.11 p.2.6 alin 1 Estimarea anuală a bugetului în lipsa racordării cu politica editorială a indicatorilor prestabiliţi ce urmează a fi realizaţi şi finanţaţi din bugetul de stat, nu asigură o evaluare a utilizării conform destinaţiei a mijloacelor publice şi, respectiv,  obţinerea rezultatelor scontate. 

     Conform Cadrului Bugetar pe Termen Mediu (CBTM) Compania este finanţată pe subprogram cu denumirea „Susţinerea de stat televiziunii şi radiodifuziunii”. Scopul programului este - sporirea accesului populaţiei la informarea prin intermediul mijloacelor de informare în masă. Estimarea cheltuielilor din bugetul de stat se efectuează conform regulelor stabilite de Ministerul Finanţelor cu descifrarea cheltuielilor pe fiecare articol şi alineat, pentru Companie şi, separat, pentru fiecare serviciu de programe, conform alin.1 al art.64 din Codul Audiovizualului. Delimitarea bugetului total al Companiei pe emisiuni în Caietul de sarcini nu este aprobată prin nici un act normativ. Evaluarea utilizării conform destinaţiei a mijloacelor publice este asigurată prin raportul de activitate al Companiei pentru anul respectiv, examinat şi aprobat de către Consiliul de Observatori, care ulterior se publică pe site-ul Companiei şi se prezintă Parlamentului RM.
7.pag.12 alin.1 Astfel, în perioada auditată, Compania a înregistrat o creştere nesemnificativă a veniturilor, ponderea majoră constituind-o mijloacele alocate din bugetul de stat.
    Veniturile proprii s-au majorat cu 11,7 mil. lei, practic dublu: de la 12,2 mil. lei în anul 2013 la 23,9 mil. lei în anul 2014 (95,9%), venituri din activitatea financiară – cu 4,4 mln lei, mai mult de 1,5 ori: de la 7,9 mil lei pînă la 12,3 mln lei respectiv. În acelaş timp subvenţiile bugetare au fost reduse cu 9,0 mln. lei, de la 92,4 mil. lei (a. 2013) pînă la 83,4 mil. lei (a.2014). Ponderea veniturilor proprii în total cu cele din activitatea financiară s-au majorat de la 17,9 la sută (a. 2013) pînă la 30,3 la sută (a.2014).    

8. pag.12 concluzii Estimarea şi planificarea de către IPNA Compania „Teleradio-Moldova” a veniturilor şi cheltuielilor de la bugetul de stat, precum şi din surse proprii fără reglementarea şi asigurarea racordării şi delimitării acestora pentru realizarea politicii  editoriale şi a indicatorilor prestabiliţi nu oferă date exhaustive privind utilizarea conform destinaţiei a mijloacelor bugetare şi, respectiv, atingerea rezultatelor scontate. 

    Odată cu intrarea în vigoare în anul 2006 a Codului Audiovizualului a fost abrogată Legea nr.1320-XIV din 26 iulie 2002 cu privire la instituţia publică naţională a audiovizualului Compania “Teleradio-Moldova care a servit drept temei pentru adoptarea Hotărârrii Guvernului nr.105 din 03.02.2005 (art.19 din Legea nr.1320-XIV din 26 iulie 2002). Codul Audiovizualului este actul normativ de bază de care se ghidează Compania în realizarea obiectivelor editoriale, iar odată cu abrogarea legii nr.1320-XIV din 26 iulie 2002 tacit a fost abrogată şi Hotărârea Guvernului nr.105 din 03.02.2005. Prin urmare, considerăm că racordarea privind respectarea politicii editoriale a fost respectată, iar delimitarea mijloacelor financiare se efectuează pe fiecare sursă de finanţare în parte (subvenţii din bugetul de stat şi venituri comerciale proprii) pe Companie şi separat pe fiecare serviciu de programe Radio şi TV, conform Codului Audiovizualului.

9.pag.13 alin 2 Compania oferă servicii de difuzare a publicităţii prin plasarea în spaţiul de emisie a mesajelor de promovare a bunurilor, serviciilor, companiilor şi ideilor contra plată, întru promovarea acestora şi oferirea serviciilor societăţilor comerciale. În perioada auditată, Compania a dispus de ordine de aprobare a tarifelor pentru aceste servicii, care nu conţin reglementări de politici, criterii, structură şi prevederi specifice de stabilire a reducerilor. 

   Tarifele pentru publicitate conţin preţurile de sinecost ale producţiei şi emisiei radio şi TV, cheltuielilor de întreţinere şi personal, coeficentul de piaţă, stabilit în urma măsurărilor audienţei. Ordinul de stabilire a tarifelor conţine noţiuni clare specifice de uz intern, explicaţii la modul de plasare şi ţinerea evidenţei clienţilor şi a volumului de publicitate, precum şi regulile de oferire a tarifelor, bonusurilor  şi efectuare a reducerilor. Tarifele pentru publicitate au fost elaborate de Serviciul marketing, vânzări, servicii, cercetare şi aprobate prin ordinul preşedintelui Companiei, care s-a bazat la semnarea acestui ordin pe art 60. p.p. 1, 3 al codului audiovizualului.Toate politicile menţionate au fost aprobate şi introduse în circuitul intern al Companiei.

10.Pag.13 alin. 5 Totodată, auditul relevă că în anul 2013, din volumul timpului total disponibil pentru plasarea spoturilor publicitare (65100 min), Compania a înregistrat un volum de emisie facturat  (4204,92 min.), în timp ce potrivit datelor informaţionale AGB, volumul de emisie al spoturilor publicitare a fost de 7284,60 min, sau cu 3079,7 min mai mult. Această diferență s-a format din 1278,91 min. de servicii de publicitate gratuite ( promovare reciprocă în acțiuni de caritate - 13 min., campanii sociale - 487,3 min., de interes public - 507,09 min. și alte acțiuni - 271,52 min.) şi, respectiv, din 1800,79 min. nefacturate. Aceste situaţii indică acordarea serviciilor de publicitate fără facturarea, înregistrarea şi încasarea veniturilor proprii în sumă de 3,1 mil.lei (1800,79 min.), ceea ce a a dus la ratarea veniturilor din vînzări în aceeași sumă. 

   În conformitate cu alin.1 al art. 13 „Publicitatea la radio şi televiziune” din Legea cu privire la publicitate, durata publicităţii nu trebuie să depăşească 15% din timpul de emisie al fiecărui canal de frecvenţă de radio ori televiziune în 24 de ore şi 20% din timpul unei ore de emisie. Este o restricţie/plafon de difuzare a publicităţii dar nu este obligatoriu pentru un post de radio şi tv. Volumul de timp inclus în volumul de publicitate (1800,79 min) este un volum destinat pentru promovarea emisiunelor TV, serviciilor pe care le prestează Compania (site-l trm.md, eurovision, Eurovision junior ,  promovarea difuzării footbalului FIFA World Cup la TV Moldova 1, oferirea serviciilor de transcrieri/felicitări, Radio Moldova, concursurilor/achiziţiilor anunţate de companie, concurs pentru suplinirea funcţiilor vacante, etc). Facturarea promourilor emisiunilor TV/RD, serviciilor prestate de Companie va duce la majorarea cifrei de afaceri. Veniturile menţionate mai sus vor fi virtuale , care nu vor fi confirmate prin mijloace financiare (încasări), iar conform deciziei CCA nr.125 din 04.12.2007, Compania urmează să calculeze şi să achite taxa de reglementare 1% din cifra de afaceri.

      În raport nu este menţionat volumul de minute destinat pentru promovarea emisiunelor TV, serviciilor pe care le prestează Compania.

11.pag.14 alin 2 au fost acordate reduceri (1,2 mil.lei) ale tarifelor aprobate pentru serviciile de publicitate în 54 de contracte, pentru care auditului nu i-a fost prezentat actul intern ce ar aproba modul, condiţiile şi scopul acestor reduceri, subdiviziunea responsabilă de verificarea corectitudinii aplicării lor. Compania nu dispune de date concrete aferente acestor reduceri, auditului fiindu-i prezentată o tabelă „Reduceri adiţionale la bugetele publicitare alocate de Companie” neaprobată printr-un act normativ intern;

Ordinul de stabilire a tarifelor de publicitate include noţiunile de bază stabilite de legea cu privire la publicitate şi codul audiovizualului, tarifele medii negociabile pentru fiecare media din gestiunea Companiei, pentru diferite intervale de timp. Pentru fiecare media, pe aceiaşi pagină a ordinului sunt incluse reducerile pentru bugetele lunare alocate companiei, iar ultima pagina a ordinului: ”reduceri/adaosuri adiţionale la bugetele alocate” include alte reduceri sau adaosuri, specifice şi comune pentru toată piaţă publicitară din Republica Moldova, precum şi ordinea de alocare a lor. Acest tabel a fost de asemenea aprobat de preşedintele companiei. Reducerile se aplică consecutiv, conform enumerării articolelor de reduceri din ordinul de stabilire a tarifelor: reducerile pentru bugetul lunar acordat, reducerile pentru bugetul cumulativ anual, reducerile pentru difuzarea unei proporţii anumite din tot volumul de plasări în afara orelor de vârf, reducerile sau adaosurile sezoniere, alte reduceri sau adaosuri adiţionale (reducere pentru split plasare: când plasamentul publicităţii are loc la mai multe produse mediatice TRM decât unul). Pentru toate acordurile, în funcţie de bugetul oferit per/media, se aplica tariful actual cu deducerea reducerilor de buget lunare, a reducerilor pentru plasarea în afara orelor de vârf, a reducerilor sau adausurilor lunare, după caz – acordarea reducerilor de agenţie. În cazul când e vorba de un acord care prevede colaborare pe termen mai îndelungat, cu examinarea unui buget considerabil, se iau în considerare şi reducerile anuale.  Reducerile sunt un instrument comun pentru toate mediile din Moldova, atât comerciale cât şi publice, dar şi un mecanism în plus de atragere a clienţilor la procurarea serviciilor mediatice. Totuşi, vrem să menţionăm că în noul regulament cu privire la politica de stabilire a tarifelor au fost luate în vedere comentariile CC.
12. pag. 14 alin 3 nu au fost respectate normele interne cu referire la anexarea obligatorie la contractele de publicitate a datelor exacte privind planificarea difuzării spoturilor publicitare şi a costurilor acestora. Astfel, pentru 21 de contracte în anul 2013 şi 23 de contracte în anul 2014, Compania nu dispune de date privind volumul planificat de difuzare a spoturilor, ceea ce nu permite evaluarea şi determinarea realizării exhaustive a condiţiilor contractelor;

   La stabilirea tarifelor pentru acordurile de colaborare de lungă durata (pentru o durată mai mare de o lună) se stabileşte doar volumul general, şi perioadele (lunile) active de colaborare. În cazul colaborărilor scurte aceste acorduri sunt însoţite de planuri orare. Indiferent de planurile orare, volumul planificat de difuzare a publicităţii este stipulat în contract, documentul de bază pentru oferirea serviciului.

  13.pag.14 alin 4 lipsa în fişa de emisie a difuzării spotului publicitar în volum de 16,35 min. (151 de spoturi difuzate între orele 00:00 şi 07:00), care este reflectată în sistemul informaţional AGB, care nu oferă date reale, fidele şi exhaustive privind volumul de emisie difuzat al spoturilor publicitare, ceea ce indică lipsa controlului intern la acest capitol;

   În orele nocturne nu sunt difuzate spoturi publicitare, ci doar menţiuni conform prevederilor contractuale, în emisiunele difuzate în reluare.

14 pag.14 alin. 5 perioada de difuzare a materialelor publicitare nu corespunde (în 22 de cazuri din 30 verificate) cu cea aprobată în Media-Plan şi cea efectiv difuzată, fapt ce  determină neobţinerea veniturilor posibile prin aplicarea tarifului mai mare în Prime-time (pentru orele de maximă audienţă) şi mai mic în Off-time (pentru orele cu mai puţină audienţă);

 La aliniatul dat în nota informativă din 16.02.2015 se menţionează : “Astfel, emisiile materialelor publicitare au fost planificate la o oră diferită de cea efectiv difuzată, însă acestea corespund timpului/perioadei de difuzare în prime-time fără a suporta aplicarea tarifului diferit“. Într-adevăr, cele mai importante segmente pentru plasarea de publicitate sunt orele de vârf şi cele în afara orelor de vârf, iar preţurile pentru diferite segmente din cadrul orei de vârf sunt identice. De exemplu, conform tarifelor, tot segmentul de spaţiu începând cu orele 18:00 şi 22:59 este oferit la acelaşi tarif. În cazul în care unele calupuri publicitare sunt suspendate din emisie din cauza transmisiunilor neplanificate, etc – publicitatea acumulată se deplasează în spaţii echivalente ca şi cost, pe durata aceleiaşi zile.
  15. pag.14 alin 8 asumarea neregulamentară de către Serviciul de contabilitate a întocmirii actelor de îndeplinire a lucrărilor, sarcină ce le revine nemijlocit altor subdiviziuni care prestează aceste servicii, a determinat reflectarea eronată în evidenţa contabilă a veniturilor în perioade ce nu corespund emisiei de facto, precum şi a volumului de difuzare a spoturilor publicitare. Deficienţele şi iregularităţile identificate au generat denaturarea situaţiilor financiare cu privire la veniturile comerciale (cu 0,12 mil. lei) şi ratarea veniturilor din prestarea serviciilor de publicitate, estimate de audit, în sumă de 0,5 mil. lei. 
   Specialistul coordonator (contabil) înaintea emiterii facturilor/actelor de îndeplinirea lucrărilor primea informaţia privind volumul minutelor/ numărul emisiunilor de la responsabilii serviciului marketing, vânzări, servicii, cercetare şi de la producătorii emisiunilor, de asemenea, facturile au fost perfectate conform fişelor de emisie, completate de producătorii emisiunilor şi verificate de sectorul de emisie, astfel fiind asigurată verificarea la diferite nivele.

16.pag.15 p.2.8 alin 3 Datele din tabel denotă că 48 % din numărul contractelor privind prestarea serviciilor de coproducţie pentru anii 2013-2014 nu generează obligaţii, ceea ce condiţionează neîncasarea veniturilor posibile din coproducţie, în timp ce producerea emisiunilor a suportat costuri directe şi indirecte. 

  Din numărul contractelor care nu generează obligaţiuni financiare cea mai mare parte sunt contractele de parteneriate media (cu scopul de promovare reciprocă în cadrul unor evenimente culturale) sau parteneriate cu scopul coproducţiilor televizate a unor evenimente culturale cu angajare în parteneriat din partea companiei cu scopul de completare a fondurilor cu producţie radio-televizată. 

17.pag.17 alin 1 Datele din Diagramă atestă că în anul 2013 creanţele aferente locatarilor au depăşit veniturile încasate din aceste servicii, ceea ce denotă că procesul de gestiune a creanţelor este unul neadecvat. Respectiv, în anul 2014, creanţele au descrescut pînă la 0,4 mil.lei, ca rezultat al trecerii la pierderi a creanţelor în sumă de 0,3 mil.lei, debitorul fiind lichidat ca urmare a procesului de insolvabilitate, transmiterea bunurilor neutilizate a fost efectuată fără acordul prealabil al Consiliului de Observatori.
      Codul Audiovizualului stipulează că Compania „Teleradio-Moldova” este autonomă instituţional. De asemenea Codul audiovizualului prevede expres atribuţiile Consiliului de observatori în care nu se regăsesc astfel de atribuţii precum eliberarea acordului pentru transmiterea în locaţiune. De asemenea în urma controlului tematic efectuat de instituţiile abilitate în anii 2009 şi 2010, la care au fost examinate toate obiectivele transmise în locaţiune n-a fost invocat faptul obligativităţii respectării prevederilor Regulamentului cu privire la modul de dare în locaţiune a activelor neutilizate. 
18.Pag.18 p.2.10 alin 1 Compania şi-a planificat şi a obţinut venituri nesemnificative din activitatea Bazei de odihnă „Unda”, pentru întreţinerea căreia cheltuielile au depăşit veniturile înregistrate. 

   Activitatea pensiunei „Unda” a fost examinată la şedinţele Consiliului de Observatori, Consiliului Sindical Ramural al salariaţilor Companiei. Nu poate fi reorganizarea sau încetarea activităţii pensiunei fără acordul organelor susmenţionale. Conform prevederilor Regulamentului pensiunei, susţinerea financiară se efectuiază din sursele colectate în urma activităţii pensiunei, cât şi din activitatea comercială a Companiei. 
19. pag.19 alin.1 Deşi, potrivit cadrului legislativ şi normativ, dreptul de aprobare şi modificare a schemei de încadrare revine Consiliului de Observatori, Preşedintele Companiei, în anul 2014, a aprobat schema de încadrare şi a efectuat modificări pe motivul inactivităţii Consiliului de Observatori, fiind majorat numărul de personal cu 14 unităţi (de la 796 pînă la 810,0 unităţi) şi, respectiv, cheltuielile remunerării muncii cu 0,4 mil.lei. Totodată, auditul denotă că unele modificări la schema de încadrare nu au fost justificate prin ordine/demersuri ale Preşedintelui Companiei, ceea ce atestă depăşirea atribuţiilor de serviciu de către persoanele care au executat/contrasemnat aceste modificări, precum şi lipsa controlului intern la acest capitol;

   P.1 al ordinului preşedintelui nr.43-C  din 17.01.2014 prevede: 

„Se aprobă Schema de încadrare pentru anul 2014 a IPNA Compania Teleradio-Moldova în limitele Schemei de încadrare, aprobată de Consiliul de Observatori pentru anul 2013. Conform articolului 58, p.d) din Codul Audiovizualului Consiliul de Observatori aprobă instituirea, reorganizarea sau încetarea activităţilor subdiviziunilor companiei, inclusiv ale birourilor ei teritoriale. Drepturile angajatorului (Preşedintelui) privind aprobarea statelor de personal sunt stipulate în articolul 10, p. c) al Codului muncii care este legea specială privind remunerarea muncii. La rectificarea planului financiar fondul remunerării muncii a fost suplinit cu mijloacele financiare necesare.

20. pag.19 alin 2 salariul Preşedintelui Companiei, al directorului radio şi directorului TV, a membrilor Consiliului de Observatori a fost modificat trimestrial direct proporţional cu modificarea salariului mediu al personalului de creaţie al Companiei, în timp ce conform prevederilor Codului audiovizualului, Statutului Companiei şi Hotărîrii Consiliului de Observatori urma a fi stabilit doar de Consiliul de Observatori anual în funcţie de performanţele Companiei. Ca urmare, în perioada auditată au fost suportate cheltuieli neconforme de 0,1 mil.lei (în anul 2013 - 0,08 mil.lei; în anul 2014 - 0,02 mil.lei);

   Legea salarizării nr.847-XV din 14 februarie 2002 (art.22) prevede că salariile de bază, modul şi condiţiile de salarizare a conducătorilor unităţilor cu autonomie financiară se stabilesc de organele abilitate să numească aceste persoane şi se fixează în contractul încheiat între părţi. În contractele individuale de muncă încheiate cu conducerea Companiei şi semnate de către preşedintele CO este stipulat că salariul este variabil şi se recalculează automat de subdiviziunea respectivă, odată la trei luni, pentru trimestrul următor. 

21. Pag.21 alin 1 Concluzii: Neimplementarea pe deplin a controlului intern de către IPNA Compania „Teleradio-Moldova” a condiţionat achiziţii neconforme a produselor radio şi televizate (1,7 mil.lei) în lipsa documentelor ce ar justifica dreptul ofertanţilor de difuzare pe teritoriul republicii a filmelor produse în alte ţări.  

Sistemul de distribuție a filmelor este creat la nivel regional. În primul rind tinem să menționăm, că în conformitate cu legislația civilă și privind drepturile de autor a RM obiectele proprietății intelectuale sînt asimilate bunurilor și participă în circuitul civil. Aceste prevederi provin din cadrul juridic internaţional, în primul rînd Convenția de la Berna privind dreptul de autor.  În toate contractele de achiziţionare a filmelor a fost prevăzută clauza prin care în cazul apariţiei litigiilor legate de drepturile de autor responsabilitatea de reparare a prejudiciului îi revine vînzătorului. Mai mult ca atît pe parcursul ultimilor ani, în vederea respectării drepturilor de autor, Compania a fost verificată de Centrul Naţional Anticorupţie, Consiliul Coordonator al Audiovizualului şi Asociaţia Obştească APOLLO, care nu au depistat careva încălcări.
22. pag.21 p.2.13 alin 2 şi 3  Potrivit Statutului UERT, membrii activi au obligaţia să plătească pentru fiecare exerciţiu financiar o cotizaţie anuală, menită să acopere cheltuielile operaţionale, inclusiv cele legate de serviciile oferite membrilor prin intermediul domeniilor Asociaţiei profesionale, precum şi Studii şi Dezvoltare. Reţelele Euroradio şi Eurovision, operate de UERT, zilnic asigură schimburi de emisiuni, noutăţi şi evenimente sportive între membrii acesteia. Raporturile Companiei cu UERT fiind specifice, acestea nu sînt reglementate în politica de contabilitate.  În anii 2013 – 2014, cotizația de membru activ al UERT a însumat 2,02 mil. lei, care în evidența contabilă nu a fost reflectată, aceste cheltuieli fiind suportate de Ministerul Finanțelor Neînregistrarea acestor tranzacții, precum și a sursei de acoperire (mijloace din bugetul de stat) determină un dezechilibru între veniturile şi cheltuielile aferente activității Companiei, precum şi o raportare incompletă. Această situație nu reflectă totalul mijloacelor financiare alocate din bugetul de stat;

  Cheltuielile pentru plata cotizaţiilor în organismele interparlamentare şi internaţionale, a căror parte este Republica Moldova se referă la „Transferuri către guvernele şi organizaţiile internaţionale” (art.136.01 din clasificaţia bugetară). Compania n-a beneficiat de mijloace financiare pentru a achita aceste servicii. Conform scrisorii Ministerului de Finanţe 15-08/196 din 08.04.2015, obligaţia privind achitarea datoriilor pentru cotizaţia de membru UERT revine MF. În baza celor expuse, ţinând cont de inadmisibilitatea majorării nejustificate a cheltuielilor şi veniturilor, TRM va ţine evidenţa cotizaţiilor de membru al UERT la conturi extrabilanţiere.   Menţionăm că vor  fi luate în calcul comentariile CC şi în Politica de contabilitate vor fi reglementate raporturile dintre Companie şi UERT. În evidenţa  contabilă aceste cheltuieli vor fi reflectate la conturile extrabilanţiere.

23 pag.21 p.2.13 alin 4 perioada de înregistrare în evidența contabilă a cheltuielilor de membru UERT nu corespunde cu cea a invoce-urilor (31 din 36 de cazuri în anul 2013 și în 38 din 42 de cazuri în anul 2014). Aceste situații au determinat aplicarea  eronată a cursului valutar, generînd diminuarea cheltuielilor în anul 2013 cu 0,3 mil.lei;
    Nu este corectă suma de 0,3 mln lei, deoarece în nota informativă din 16.02.2015, la aliniatul dat se menţionează : Urmare a sintetizării datelor analitice, auditul a constatat că entitatea nu a respectat principiul contabilităţii de angajamente, şi anume a reflectat cheltuielile aferente achiziţiilor de conţinut de peste hotare nu la data emiterii Invoice-urilor, dar fie la data achitării, fie la o altă dată care nu coincide cu nici una din cele menţionate. Astfel, în perioada de gestiune 2013, în urma diferenţelor de curs valutar, a fost denaturat contul 7223 „Cheltuieli privind diferenţele de curs valutar” cu suma de 1,6 mii lei. 

24 pag.21 p.2.13 alin 5  nerespectarea normelor stabilite privind modul de recunoaștere a venitului în baza metodei calculării în perioada de gestiune în care a fost obţinut, indiferent de momentul efectiv al intrării mijloacelor băneşti, care acoperea costurile întreținerii stației terestre de satelit în anul 2013, a cauzat  diminuarea veniturilor ce a condus la denaturarea rezultatului şi obligațiilor cu 2,2 mil.lei. 

În proiectul raportului din 02.04.15 suma este de 2,1 mln lei.

Venitul n-a fost obţinut în anul 2013. În contul de plată se menţionează costurile fixe şi variabile de întreţinere a  staţiei terestre de satelit pentru anul 2014. UERT –l anual transferă membrilor săi mijloace financiare pentru întreţinerea reţelei staţiilor terestre.
   Pct. 13 din Standardul Naţional de Contabilitate 18 “Venitul” prevede: Venitul se constată în baza metodei calculării în perioada de gestiune în care a fost obţinut, indiferent de momentul efectiv al intrării mijloacelor băneşti sau altei forme de compensare. În cazul apariţiei diverselor incertitudini constatarea venitului se admite cu respectarea următoarelor criterii: 

a) existenţa unei certitudini ferme că avantajele economice ce fac obiectul tranzacţiei vor fi obţinute de întreprindere;

b) existenţa unei posibilităţi reale de a determina cu exactitate suma venitului.

c) În unele cazuri aceste criterii pot fi respectate numai după încasarea mijloacelor băneşti sau după înlăturarea incertitudinii apărute.
Tot la acest punct se menţionează că: în cazul apariţiei unor îndoieli privind încasarea sumei cuvenite, inclusă anterior în venit, această sumă se raportează la cheltuieli şi nu la diminuarea sumei venitului constatat. 

25 pag.22 p.2.14 aliniat 1 IPNA Compania „Teleradio-Moldova” nu deţine date sistematizate privind costurile pe emisiuni, pe cînd planificarea şi solicitarea mijloacelor publice de la bugetul de stat se efectuează în baza Caietului de sarcini care conţine politica editorială, inclusiv numărul şi tipul emisiunilor ce urmează a fi realizate şi costul acestora.  

    Fişele costurilor de producere a emisiunilor televizate şi radiofonice au fost implementate ca proiect-pilot începând cu anul 2013. Metodologia de calcul ale costurilor pentru produsele TRM a fost elaborată de Business Consulting Institute. Scopul întroducerii fişelor de cost a fost calcularea, la etapa planificării bugetului Companiei, a costurilor emisiunilor în dependenţă de genul, complexitatea, eligibilitatea, cronometrajul şi coerenţa cu mijloacele financiare disponibile pentru emisiunele care urmează a fi produse.  Menţionăm că grila de emisie se modifică în dependenţă de evenimentele de actualitate, apar emisiuni, reportaje, ediţii speciale care nu pot fi prevăzute din timp. Planul financiar din Caietul de Sarcini este format din mijloace bugetare şi proprii cu descifrarea cheltuielilor pe fiecare articol şi alineat dar nu pe emisiuni. 
25 pag.22 p.2.14 alin 3 Auditul atestă că costurile de producţie repartizate în fişele de cost ale emisiunilor sînt planificate în Caietul de sarcini în scopul solicitării mijloacelor din bugetul de stat. Verificarea plenitudinii cheltuielilor aferente costurilor pe emisiuni a constatat că Compania nu dispune de date contabile privind costurile suportate per emisiune, acestea fiind evidenţiate doar la nivel global (per oră de emisie). Activitatea Companiei fiind specifică, aceasta nefiind reglementată în politica de contabilitate.

În caietul de sarcini sunt specificate cheltuielile pe articole din buget şi din resurse proprii. În costurile per oră de emisie sunt incluse cheltuielile din mijloace bugetare şi proprii. Evidenţa contabilă se duce pe articole de cheltuieli din surse bugetare şi proprii.

   Plafonul de cheltuieli pentru Companie este stabilit de către Ministerul Finanţelor în baza Cadrului bugetar pe termen mediu (CBTM). La elaborarea planului de finanţare din Caietului de sarcini la compartimentul surse bugetare, Compania se bazează pe plafonul stabilit. Fişele de  cost nu sunt temei pentru Ministerul Finanţelor pentru obţinerea mijloacelor financiare suplimentare. Compania nu este o întreprindere cu procesul tehnologic stabil. Fiecare emisiune este individuală, specifică, personalul de creaţie şi cel tehnic poate  fluctua de la o emisiune la altă; numărul de participanţi la o emisiune, platourile de filmare şi decorul pot fi modificate reieşind din viziunea autorului şi obiectivele tematice ale emisiunii. Scopul întroducerii fişelor de cost a fost calcularea, la etapa planificării bugetului Companiei, a costurilor emisiunilor în dependenţă de genul, complexitatea, eligibilitatea, cronometrajul şi coerenţa cu mijloacele financiare disponibile pentru emisiunele care urmează a fi produse.

   Se va ţine cont de concluziile/recomandările CC pe viitor privind elaborarea şi implementarea metodologiei privind sistemul de evidenţă a costurilor pe emisiuni.

26 pag.23 alin 2 şi 3 De asemenea, nerespectarea normelor a determinat indicii de prejudiciu a bugetului Companiei prin ratarea veniturilor în sumă de 6,1 mil.lei. În perioada de referinţă, auditul a constatat indici de prejudiciu al bugetului Companiei, prin ratarea veniturilor proprii, ca rezultat al admiterii neconformităţilor la prestarea serviciilor (6,1 mil.lei).
Ordinul de stabilire a tarifelor de publicitate include noţiunile de bază stabilite de legea publicităţii şi codul audiovizualului, tarifile medii negociabile pentru fiecare media din gestiunea Companiei pentru diferite intervale de timp. Pentru fiecare media, pe aceiaşi pagină a ordinului sunt incluse reducerile pentru bugetele lunare alocate companiei, iar ultima pagina a ordinului: ”reduceri/adaosuri adiţionale la bugetele alocate” include alte reduceri sau adaosuri, specifice şi commune pentru toată piaţă publicitară din Republica Moldova, precum şi ordinea de alocare a lor. În suma dată a fost inclus şi volumul minutelor destinat promovării propriilor emisiuni, servicii ale Companiei după cum urmează: site-l trm.md, eurovision, Eurovision junior ,  promovarea difuzării FIFA World Cup la TV Moldova 1, oferirea serviciilor de transcrieri/felicitări prestate de IPNA, Radio Moldova  (frecvenţa), achiziţiile anunţate de companie, concurs pentru suplinirea funcţiilor, etc).
27 pag. 24 alin 6 Aceste denaturări au avut drept consecinţă reflectarea eronată a informaţiilor în situaţiile financiare, acestea fiind luate în calcul la planificarea, solicitarea şi aprobarea veniturilor şi cheltuielilor, care în majoritate sînt alocate şi, respectiv, acoperite din subvenţiile primite de la bugetul de stat. 

Devizele de cheltuieli şi planurile de finanţare anuale se elaborează conform circulărilor Ministerului Finanţelor privind particularităţile repartizării alocaţiilor bugetului de stat pentru anul respectiv. Cheltuielile se planifică pe articole de cheltuieli conform Clasificaţiei bugetare, aprobată prin Ordinul Ministrului finanţelor nr.91 din 20 octombrie 2008, cu modificările şi completările ulterioare. Temei pentru planificarea cheltuielilor pe articolele respective servesc: schema de încadrare,  propunerile înaintate de conducătorii subdiviziunilor privind cantitatea, preţul şi suma necesară pentru achiziţionarea mărfurilor şi serviciilor, contractele semnate privind serviciile comunale, arenda canalelor şi emiţătoarelor, calcularea 1% din Cifra de Afaceri  conform Regulamentului CCA. Cotizaţiile privind serviciile acordate de UERT, participarea la Eurovision Song Contest, FIFA World Cup 2014, drepturile de transmitere a meciurilor conform informaţiei (grafice) prezentate de UERT . 

Director financiar                                                              Galina Blanaru

Şef serviciu planificare şi control                                      Tatiana Stelea

Contabil şef                                                                        Natalia Baltean

Specialist principal, serviciul juridic                                  Vitalie Covali

Măsurile propuse/întreprinse

pentru lichidarea neajunsurilor depistate în rezultatul auditului

efectuat de Curtea de Conturi pentru anii 2013-2014

	                 Recomandările Curţii de Conturi
	Propuneri
	Implementat/ executat

	1
	2
	3

	1. Sistemul de control intern al IPNA Compania „TeleradioMoldova” este irelevant.

 IPNA Compania „Teleradio-Moldova” nu a creat condiţiile necesare privind implementarea sistemului de management financiar şi control, ceea ce a determinat neasigurarea stabilirii elementelor şi proceselor pentru o bună guvernare a utilizării şi gestionării fondurilor publice.

	Modificarea statelor de personal cu includerea în serviciul Dezvoltare strategică a două unităţi de auditori: 1) specialist în finanţe şi contabilitate;

2) specialist în domeniul jurisprudenţei.

În responsabilitatea Administraţiei Companiei                    ( trimestrul III al anului 2015 ).
	

	2.1. Imobilizări necorporale care includ fondul de înregistrări radiofonice/televizate.
 În încăperile unde se păstrează înregistrările radiofonice lipseşte semnalizarea anti-incendiară şi supravegherea video.

Nerespectarea cadrului legal de către IPNA Compania „Teleradio-Moldova”a determinat:

- neînregistrarea fondului înregistrărilor radiofonice şi televizate în Registrul patrimoniului cultural naţional mobil;

- neasigurarea diminuării riscurilor privind integritatea fondului cu valoare istorică şi culturală;

- majorarea nejustificată a cheltuielilor prin calcularea neconformă a amortizării fondului înregistrărilor radiofonice şi televizate cu 3,1 mil.lei, fiind denaturate situaţiile financiare în aceeași sumă.
	Dotarea încăperilor de păstrare a Fondului Radio cu sisteme de semnalizare anti-incendiară (termen a.2015) , supraveghere video             ( termen 2016-2018 ), în paralel cu începerea finanţării proiectului       “ Reconstrucţie spaţii fond ”, cost estimativ - 52000$).                                                       Responsabil –  directorul tehnic al Companiei.                                            

                                                                   1) Crearea unei comisii mixte de expertiză (cu participarea reprezentanţilor Companiei, Arhivei de Stat, Ministerului Culturii), care urmează să determine nomenclatorul, formatul şi valoarea materialelor video şi audio stocate spre păstrare în fondurile Radio/TV ale Radiodifuzorului public ( termen - 2015).                                              Responsabili – Directorii TV/RADIO.
2) Organizarea sistematizării acestor materiale şi transmiterea spre păstrare la Arhiva de Stat.  Implementarea la Companie  a  proiect dat  în varianta digitală necesită investiţii de 5 160000 lei la TV ( pentru 2016-2018 ) şi                         1 000000 lei  pentru Arhiva Radio                     ( pentru anii 2016-2017). Responsabili - Directorii TV/Radio, directorul financiar, directorii subdiviziunilor tehnice TV/Radio.
	A avut loc concursul privind achiziţionarea utilajului de semnalizarea a incendiilor cu unire la pupitru şi servicii de montare. La moment se perfectează contractul.

Corectat în luna februarie 2015.

Scisoare adresata Ministerului de Finanţe (MF):  solicitare -            „ examinarea şi stabilirea modului de evidenţă a fondului înregistrărilor radiofonice şi TV ”. Nr.01-10/447 din 04.06.2015 (anexa nr.1).

Răspunsul MF scrisoarea nr.15-08/336 din 24.06.2015 (anexa nr.2)

	2.2 Imobilizări corporale/mijloace fixe
1)Neimplementarea pe deplin a sistemului de control intern şi nerespectarea, în unele cazuri, a normelor legale privind achiziţiile de bunuri şi servicii de către IPNA Compania „Teleradio-Moldova” au determinat suportarea cheltuielilor nejustificate (0,6 mil.lei).

2) calcularea neconformă a amortizării fondului de bibliotecă  ceea ce a cauzat denaturarea  situaţiilor financiare pentru anul 2013 (0,6 mil.lei), ultima fiind corectată în anul 2014
	În responsabilitatea grupului de lucru pentru achiziţii publice.

În responsabilitatea Departamentului financiar.
	Eroarea contabilă a fost corectată în luna decembrie 2014, menţionat în raportul CC.

	2.3.  Stocurile de mărfuri şi materiale

Neracordarea politicii contabile la prevederile actelor normative ce reglementează  evidenţa stocurilor de mărfuri şi materiale a condiţionat denaturarea situaţiilor financiare pentru anul 2013 cu 4,1mil.lei, şi cu 4,2 mil.lei pentru anul 2014.

	1) Ajustarea prevederilor politicii contabile la normele legale (trim.III an.2015).                                                   În responsabilitatea Departamentului financiar. 


	Ordin nr.25 din 09.03.2015 cu privire la constatarea rezervelor curente în locaţiile depozitării şi păstrării lor. (anexa nr.3)



	2.4.  Gestionarea angajamentelor

Neconformarea Companiei la prevederile actelor legislative şi normative în vigoare, a determinat denaturarea în anul 2013 cu 0,1 şi, respectiv cu 0,1  mil.lei a situaţiilor financiare  la capitolul creanţe şi datorii, precum şi la venituri şi cheltuieli în aceleaşi sume.

	Ajustarea prevederilor politicii contabile la normele legale (trim.III an.2015).                                                   Serviciul contabilitate împreună cu Serviciul juridic vor evalua trimestrial creanţele dubioase.

 În responsabilitatea Serviciilor contabil şi juridic.
	Corectat în luna decembrie 2014.

	2.5.  Capital propriu
1) Echipamentul a fost evaluat eronat, prin aplicarea necorespunzătoare a cursului valutar şi repartizarea incorectă a cheltuielilor de transport, auditul relevând că Compania a înregistrat valoarea bunurilor la un curs valutar diferit de cel din actul de primire-predare, ceea ce a influenţat nesemnificativ raportarea financiară

2) Nedescrierea exhaustivă în politica de contabilitate a modului de înregistrare a capitalului propriu (72,5 mil.lei) a determinat admiterea unor carenţe ce au denaturat semnificativ valoarea componentelor acestuia.
	În responsabilitatea Departamentului financiar şi a Serviciului juridic.
	Eroarea a fost corectată în luna februarie 2015

Eroarea a fost  corectată în luna decembrie 2014,  mentionat în hotărârea Curţii de Conturi. Scrisoare către Guvernul RM nr.01-10/1504 din 27.11.2012 (Anexa nr.4) Scrisoare către MF nr.01-10/196 din 19.03.2015 (anexa nr.5). Răspunsul MF scrisoarea nr.15-08/196 din 08.04.2015 (Anexa nr.6) 

	2.6.  Planificarea anuală a bugetului
1) Auditul relevă că, potrivit Hotărârii Guvernului nr.105 din 03.02.2005 „Pentru aprobarea Regulamentului cu privire la modul de stabilire a volumului de alocaţii din bugetul de stat pentru Companie, statul asigură financiar difuzarea emisiunilor în limitele a 12 ore de emitere zilnică televizată pe întreg teritoriul Republicii Moldova a programului TV Moldova-1 şi a 18 ore de emitere zilnică radiofonică a programului Radio Moldova". Astfel, în perioada auditată, planificarea subvenţiilor sub formă de venituri din bugetul de stat a fost însoţită de incertitudini în aspectul prevederilor Codului audiovizualului şi a Hotărârii Guvernului nr. 105 din 03.02.2005 

2) Estimarea şi planificarea de către IPNA Compania „Teleradio-Moldova” a veniturilor şi cheltuielilor de la bugetul de stat, precum şi din surse proprii fără reglementarea şi asigurarea racordării şi delimitării acestora pentru realizarea politicii  editoriale şi a indicatorilor prestabiliţi nu oferă date exhaustive privind utilizarea conform destinaţiei a mijloacelor bugetare şi, respectiv, atingerea rezultatelor scontate. 


	În responsabilitatea Administraţiei Companiei cu participarea tuturor subdiviziunilor.

În responsabilitatea Administraţiei Companiei cu participarea tuturor subdiviziunilor.
	Contestat la Curtea Supremă de Justiţie de către reprezentantul Companiei.

HG 105 din 03.02.2005 a fost abrogată (Anexa nr.7)

Contestat la Curtea Supremă de Justiţie de către reprezentantul Companiei.



	2.7. Veniturile din publicitate

1)Prin urmare, se denotă că până la 31.12.2014, nerespectând reglementările interne, Compania nu a elaborat şi aprobat instrumente pentru identificarea veniturilor proprii, şi anume:

· politica de abordare a clienţilor;

· politica de preţuri;

· politica de vînzare a serviciilor de publicitate; 

· politica de promovare a surselor media; 

· politica de plasare a publicităţii.

2)  Auditul relevă că în anul 2013, din volumul timpului total disponibil pentru plasarea spoturilor publicitare (65100 min), Compania a înregistrat un volum de emisie facturat  (4204,92 min.), în timp ce potrivit datelor informaţionale AGB, volumul de emisie al spoturilor publicitare a fost de 7284,60 min, sau cu 3079,7 min mai mult. Această diferență s-a format din 1278,91 min. de servicii de publicitate gratuite ( promovare reciprocă în acțiuni de caritate - 13 min., campanii sociale - 487,3 min., de interes public - 507,09 min. și alte acțiuni - 271,52 min.) şi, respectiv, din 1800,79 min. nefacturate. Aceste situaţii indică acordarea serviciilor de publicitate fără facturarea, înregistrarea şi încasarea veniturilor proprii în sumă de 3,1 mil.lei (1800,79 min.), ceea ce a a dus la ratarea veniturilor din vânzări în aceeași sumă

3) Au fost acordate reduceri (1,2 mil.lei) ale tarifelor aprobate pentru serviciile de publicitate în 54 de contracte, pentru care auditului nu i-a fost prezentat actul intern ce ar aproba modul, condiţiile şi scopul acestor reduceri, subdiviziunea responsabilă de verificarea corectitudinii aplicării lor. Compania nu dispune de date concrete aferente acestor reduceri, auditului fiindu-i prezentată o tabelă „Reduceri adiţionale la bugetele publicitare alocate de Companie” neaprobată printr-un act normativ intern;

4) nedeţinerea datelor privind volumul şi timpul planificat şi a celui acordat pentru spoturile publicitare;

5) înregistrarea neconformă a contractelor de publicitate.

6) înregistrarea neconformă în evidenţă a veniturilor din prestarea acestor servicii (0,7 mil.lei).


	În responsabilitatea Departamentului financiar şi a Serviciului juridic.

1)modificarea/ajustarea Regulamentului  privind  modul de contractare, de producere şi difuzare a publicităţii şi emisiunilor (reportajelor)comerciale/sponsorizate, de stabilire a tarifelor şi de utilizare a veniturilor comerciale (trimestru III 2015).

În responsabilitatea Serviciului marketing, vânzări, servicii, cercetare şi a Serviciului juridic.

2) La contractele de publicitate să fie anexate obligatoriu media-planurile.

În responsabilitatea Serviciului marketing, vânzări, servicii, cercetare.

În responsabilitatea Serviciului marketing, vânzări, servicii, cercetare şi a secretariatului.

În responsabilitatea Serviciului marketing, vânzări, servicii, cercetare şi a Serviciului contabilitate.


	Eroarea a fost corectată prin ordinul nr.24 din 06.03.2015 

(Anexa nr.8)

Raportul privind promourile TRM pe anul 2013 (Anexa nr.9)

Contestat la Curtea Supremă de Justiţie de către reprezentantul Companiei.

Contestat la Curtea Supremă de Justiţie de către reprezentantul Companiei.

(Anexa nr.13)

Volumul şi timpul planificat se menţionează în contracte.

	2.8.  Veniturile din coproducţie

1) clasificarea eronată a serviciilor acordate

2) nedeţinerea datelor sistematizate privind contractele ce nu generează obligaţiuni financiare între părţi

3) neînregistrarea conformă în evidenţa contabilă a tranzacţiilor de coproducţie, ceea ce afectează credibilitatea situațiilor financiare
	Contractele de coproducţie semnate în anul 2015 să fie revăzute cu clasificarea corectă a serviciilor acordate (trimestru III 2015).

1)  În contractele  de coproducere/

colaborare ce nu generează obligaţiuni financiare să fie specificat volumul de servicii acordat ( numărul de minute/

spoturi) permanent.

2) Serviciul contabilitate să ţină evidenţa datelor (volumul de minute)  a contractelor ce nu generează obligaţiuni financiare.

La contractele de coproducţie să fie anexate obligatoriu devizele de cheltuieli (permanent).                            În responsabilitatea Serviciului marketing, vânzări, servicii, cercetare, Serviciului contabilitate şi Serviciului juridic.
	

	2.9. Veniturile din locaţiune

1) transmiterea bunurilor neutilizate fără acordul prealabil al Consiliului de Observatori;

2) prejudicierea Companiei în perioada auditată prin neîntreprinderea măsurilor de încasare conformă a plăţilor de locaţiune de la doi agenţi economici în sumă de 0,6 mil.lei, precum şi nerecuperarea de la acestea a cheltuielilor (0,2 mil.lei) pentru serviciile comunale (apă canalizare, energie electrică etc.), în timp ce aceste servicii au fost achitate în termenele stabilite de Companie;


	În responsabilitatea Administraţiei Companiei şi a Serviciului juridic.


	Contestat la Curtea Supremă de Justiţie de către reprezentantul Companiei.

Conform prevederilor Hotărârii Consiliului de Observatori nr.90 din 21.08.2015 p.3 Transmiterea se va efectua cu acordul prealabil al CO.

Contestat la Curtea Supremă de Justiţie de către  reprezentantul Companiei.



	2.10. Veniturile din activitatea Bazei de odihnă „Unda”

1) Potrivit datelor evidenţei contabile, acest teren, estimat de către auditor la 0,8 mil.lei, nu a fost reflectat regulamentar la contul extrabilanţier, ceea ce a generat denaturarea anexelor aferente situaţiilor financiare cu aceeaşi sumă. 

2) IPNA Compania „Teleradio-Moldova” nu dispune de date analitice privind veniturile şi cheltuielile aferente activităţii Bazei de odihnă „Unda”, în vederea identificării surselor suplimentare de venit, în timp ce cheltuielile acesteia depăşesc semnificativ veniturile.  

	Activitatea bazei „Unda” să fie examinată la una din şedinţele Consiliului de Observatori, Consiliului Sindical Ramural al salariaţilor Companiei
	 Eroarea corectată în luna ianuarie 2015.

Activitatea bazei „Unda” a fost examinată la şedinţele Consiliului de Observatori în data de 16.07.2015 şi 07.08.2015. Baza de odihnă nu poate fi reorganizată sau sistată activitatea ei fără acordul CO si Consiliului Sindical Ramural al salariaţilor Companiei. 

	2.11. Cheltuieli aferente remunerării muncii
1) Stabilirea neconformă a nivelurilor şi treptelor de salarizare, majorarea neregulamentară a numărului de unități de personal.

2) Remunerarea neîntemeiată a unor angajați a condiționat majorarea cheltuielilor de retribuire a muncii în cadrul IPNA Compania „Teleradio-Moldova


	În responsabilitatea Administraţiei Companiei, Departamentului financiar  şi Serviciului juridic.
	Drepturile angajatorului (Preşedintelui) privind aprobarea statelor de personal sunt stipulate în articolul 10, p. c) al Codului muncii care este legea specială privind remunerarea muncii. La rectificarea planului financiar fondul remunerării muncii a fost suplinit cu mijloacele financiare necesare.
Eroarea a fost  corectată, ordin nr.21 din 02.03.2015 (Anexa nr.10)

	2.12. Cheltuieli aferente achiziţiilor de programe radio, televizate şi multimedia (web) cu conţinut divers, pluralist şi de înaltă calitate (în continuare achiziţii de conţinut) 
1) Neimplementarea pe deplin a controlului intern de către IPNA Compania „Teleradio-Moldova” a condiţionat achiziţii neconforme a produselor radio şi televizate (1,7 mil.lei) în lipsa documentelor ce ar justifica dreptul ofertanţilor de difuzare pe teritoriul republicii a filmelor produse în alte ţări.  

2) IPNA Compania „Teleradio-Moldova” nu a respectat principiile de înregistrare a  angajamentelor, ceea ce a denaturat situaţiile financiare în anul 2013 la capitolul de cheltuieli cu 0,4 mil.lei.

	
	Contestat la Curtea Supremă de Justiţie de către reprezentantul Companiei.

Nu poate fi corectat, ţine de cheltuilile pe anul 2013.



	2.13. Cheltuieli aferente cotizaţiilor de membru al Uniunii Europene de Radioteleviziune
1)  Politica de contabilitate a IPNA Compania „Teleradio -Moldova” nu reglementează situaţiile specifice domeniului, ceea ce a determinat unele neconformităţi: 

2) reflectarea eronată în evidenţa contabilă a cheltuielilor aferente cotizaţiilor de membru al UERT (2,02 mil.lei) în lipsa veniturilor aferente acestora; 

3) înregistrarea eronată a veniturilor (2,2 mil.lei);

4) înregistrarea neconformă a cheltuielilor de membru al UERT  (0,3 mil.lei).


	Ajustarea prevederilor politicii contabile la normele legale (trimestru III anul 2015).

În contul de plată se menţionează costurile fixe şi variabile de întreţinere a  staţiei terestre de satelit pentru anul 2014. UERT –l anual transferă membrilor săi mijloace financiare pentru întreţinerea reţelei staţiilor terestre.
   Pct. 13 din Standardul Naţional de Contabilitate 18 “Venitul” prevede: Venitul se constată în baza metodei calculării în perioada de gestiune în care a fost obţinut, indiferent de momentul efectiv al intrării mijloacelor băneşti sau altei forme de compensare. În cazul apariţiei diverselor incertitudini constatarea venitului se admite cu respectarea următoarelor criterii: 

d) existenţa unei certitudini ferme că avantajele economice ce fac obiectul tranzacţiei vor fi obţinute de întreprindere;

e) existenţa unei posibilităţi reale de a determina cu exactitate suma venitului.

f) În unele cazuri aceste criterii pot fi respectate numai după încasarea mijloacelor băneşti sau după înlăturarea incertitudinii apărute.
Tot la acest punct se menţionează că: în cazul apariţiei unor îndoieli privind încasarea sumei cuvenite, inclusă anterior în venit, această sumă se raportează la cheltuieli şi nu la diminuarea sumei venitului constatat. 

Nu este corectă suma de 0,3 mln lei, deoarece în nota informativă din 16.02.2015, la aliniatul dat se menţionează : Urmare a sintetizării datelor analitice, auditul a constatat că entitatea nu a respectat principiul contabilităţii de angajamente, şi anume a reflectat cheltuielile aferente achiziţiilor de conţinut de peste hotare nu la data emiterii Invoice-urilor, dar fie la data achitării, fie la o altă dată care nu coincide cu nici una din cele menţionate. Astfel, în perioada de gestiune 2013, în urma diferenţelor de curs valutar, a fost denaturat contul 7223 „Cheltuieli privind diferenţele de curs valutar” cu suma de 1,6 mii lei. 


	Contestat la Curtea Supremă de Justiţie de către  reprezentantul Companiei.

Scrisoare nr.01-10/196 din 19.03.2015 (Anexa nr.11). Răspunsul MF scrisoare nr.15-08/196 din 08.04.2015 (Anexa nr.12). Contestat la Curtea Supremă de Justiţie de către reprezentantul Companiei.

Contestat la Curtea Supremă de Justiţie de către reprezentantul Companiei.

Contestat la Curtea Supremă de Justiţie de către reprezentantul Companiei



	2.14.  Cheltuieli aferente producţiei proprii autohtone
1)Auditul atestă că costurile de producţie repartizate în fişele de cost ale emisiunilor sînt planificate în Caietul de sarcini în scopul solicitării mijloacelor din bugetul de stat. Verificarea plenitudinii cheltuielilor aferente costurilor pe emisiuni a constatat că Compania nu dispune de date contabile privind costurile suportate per emisiune, acestea fiind evidenţiate doar la nivel global (per oră de emisie). Activitatea Companiei fiind specifică, aceasta nefiind reglementată în politica de contabilitate.

2) IPNA Compania „Teleradio-Moldova” deşi înregistrează cheltuieli pentru crearea şi emisia producţiei  proprii,  aceasta nu a asigurat evidenţa  conformă a costurilor efective pentru fiecare produs, acestea fiind reflectate la nivel global ( per oră de emisie), ceea ce nu oferă   date relevante managementului la luarea deciziilor, situaţie determinată de  nereflectarea în politica contabilă a domeniului specific de activitate


	Elaborarea metodologiei privind evidenţa cheltuielilor efective per emisiune. Pentru ţinerea evidenţei cheltuielilor per emisiune, producătorul să prezinte în serviciul contabilitate toate cheltuielile de facto (informaţia stipulată în fişa de cost) ce ţin de producerea/difuzarea emisiunei (an. 2015 – 2016).


	Contestat la Curtea Supremă de Justiţie de către reprezentantul Companiei.

Contestat la Curtea Supremă de Justiţie de către reprezentantul Companiei. 



	Neconformităţile descrise în capitolul 1, 2 şi 3  sînt semnificative şi sistematice, ceea ce servesc justificare auditului pentru exprimarea opiniei contrare privind situaţiile financiare
1)Aceste denaturări au avut drept consecinţă reflectarea eronată a informaţiilor în situaţiile financiare, acestea fiind luate în calcul la planificarea, solicitarea şi aprobarea veniturilor şi cheltuielilor, care în majoritate sînt alocate şi, respectiv, acoperite din subvenţiile primite de la bugetul de stat.  

	
	Contestat la Curtea Supremă de Justiţie de către reprezentantul Companiei.

